Document ID: 31995R2840

ΚΑΝΟΝΙΣΜΟΣ (ΕΚ) αριθ. 2840/95 ΤΗΣ ΕΠΙΤΡΟΠΗΣ της 8ης Δεκεμβρίου 1995 για τροποποίηση του κανονισμού (ΕΚ) αριθ. 1371/95 για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα των αυγών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των αυγών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 3 παράγραφος 2 και το άρθρο 8 παράγραφος 13,
Εκτιμώντας:
ότι ο κανονισμός (ΕΚ) αριθ. 1371/95 της Επιτροπής (3), όπως τροποποιήθηκε από τον κανονισμό (ΕΚ) αριθ. 2522/95 (4), καθόρισε τις λεπτομέρειες εφαρμογής του καθεστώτος των πιστοποιητικών εξαγωγής στον τομέα των αυγών 7 ότι, προκειμένου να εξασφαλισθεί η ισότιμη πρόσβαση των επιχειρηματιών στα πιστοποιητικά εξαγωγής, πρέπει να παραταθεί κατά μία ημέρα η περίοδος υποβολής των αιτήσεων, από Τετάρτη έως Παρασκευή, στην περίπτωση που οι εν λόγω ημέρες είναι αργίες για τις αρμόδιες αρχές κράτους μέλους 7 ότι οι εγγυήσεις πρέπει να προσαρμοστούν στις τροποποιημένες επιστροφές 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αυγών και Κρέατος Πουλερικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1371/95 τροποποιείται ως εξής:
1. Στο άρθρο 3 παράγραφος 1 προστίθεται το ακόλουθο νέο εδάφιο:
«Ωστόσο, εάν οι εν λόγω τρεις ημέρες είναι αργίες για τις αρμόδιες αρχές κράτους μέλους, οι αιτήσεις δύνανται να υποβληθούν, στο συγκεκριμένο κράτος μέλος, τη Δευτέρα που έπεται της εν λόγω περιόδου.».
2. Στο άρθρο 4 παράγραφος 2 πρώτη πρόταση, ο όρος «εβδομάδας» αντικαθίσταται από τον όρο «περιόδου».
3. Στο άρθρο 7 παράγραφος 1, η εισαγωγική πρόταση αντικαθίσταται από το ακόλουθο κείμενο:
«1. Τα κράτη μέλη ανακοινώνουν στην Επιτροπή, κάθε Δευτέρα πριν από τις 13.00, ή σε περίπτωση εφαρμογής του δεύτερου εδαφίου της παραγράφου 1 του άρθρου 3, κάθε Δευτέρα μετά τις 13.00, με τέλεφαξ και για την προηγούμενη περίοδο:».
4. Τα παραρτήματα Ι και IV αντικαθίστανται, αντίστοιχα, από τα παραρτήματα Ι και ΙΙ του παρόντος κανονισμού.
5. Στο παράρτημα ΙΙ, διαγράφονται οι όροι «από την Τετάρτη. . . έως την Παρασκευή. . .».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Δεκεμβρίου 1995.

Labels: 12
3
17
6